laion/Wikipedia-Exotic huggingface dataset:
რუსეთ-ოსმალეთის ომი (1735-1739)

რუსეთ-ოსმალეთის 1735-1739 წლების ომში რუსეთი მიზნად ისახავდა შავ ზღვაზე გასვლას და სამხრეთი ოლქების უშიშროების უზრუნველყოფას ყირიმელი თათრების თავდასხმებისაგან. 1732 და 1735 წწ. რუსეთმა ირანს დაუბრუნა კასპიისპირა პროვინციები იმ ვარაუდით, რომ იგი კვლავ გაძლიერებულიყო და ოსმალეთს დაპირისპირებოდა. რუსეთის მთავრობა ამაოდ იმედოვნებდა ირანის გამოყენებას ოსმალეთის წინააღმდეგ - რუსეთ-ოსმალეთის ომის დროს ირანი განზე გადგა. კასპიისპირეთიდან რუსეთის ჯარის გასვლა კონსტანტინოპოლში რუსეთის სისუსტედ ჩათვალეს. ყირიმის ხანმა ყაფლან გირეიმ 1735 წელს ჩრდილოეთ კავკასიაზე გაილაშქრა. გახშირდა ყირიმელი თათრების თავდასხმები უკრაინაზე. საფრანგეთის წაქეზებით ოსმალეთმა ომი დაიწყო. რუსეთის სარდლობის 1736 წლის გეგმა გულისხმობდა ორი მიმართულებით მოქმედებას: ერთი მხრივ აზოვის დაკავებას, ხოლო მეორე მხრივ, მთავარი ძალებით ყირიმში შეჭრას. 19 ივნისს 28-ათასიანმა რუსეთის დონის არმიამ აზოვი დაიკავა, ხოლო 62-ათასიანმა დნეპრის არმიამ პერეკოპი აიღო, ყირიმში შეიჭრა და 17 ივნისს ბახჩისარაიც დაიკავა, მაგრამ ყირიმში ვეღარ გამაგრდა და უკან გაბრუნდა. 1737 წელს რუსეთის ჯარებმა ერთდროულად განაახლეს შეტევა ყირიმისა და ოჩაკოვის მიმართულებით, ივლისში ოჩაკოვი აიღეს, ყირიმში კი ყარასუბაზრის აღება მოახერხეს, მაგრამ, მიუხედავად ამ წარმატებებისა, რუსეთის ჯარი იძულებული იყო ყირიმიდან კვლავ წასულიყო. 1737 წლის ივლისის ომში რუსეთის მოკავშირე ავსტრიაც ჩაება. ამასობაში ნემიროვში მშვიდობიანი მოლაპარაკებაც გაიმართა, მაგრამ შედეგს ვერ მიაღწიეს, ამიტომაც საომარო მოქმედებები კვლავ განახლდა. ფრონტზე საერთო სირთულეს ჭირის ეპიდემიაც დაერთო, რუსეთის ჯარს ოჩაკოვისა და კინბურნის დატოვება მოუხდა. 1739 წელს რუსეთის 58-ათასიან არმია ხოტინისაკენ გაემართა, სტავუჩანთან დაბანაკებული ოსმალები გაანადგურა, შემდეგ ხოტინი და იასი აიღო. ავსტრიელები კი დამარცხდნენ და 1739 წლის 7 სექტემბერს ოსმალებთან სეპარატული ხელშეკრულება დადეს. 18 სექტემბერს ბელგრადში ხელი მოაწერეს რუსეთ-ოსმალეთის საზავო ხელშეკრულებას. რუსეთმა აზოვი მიიღო იმ პირობით, რომ იქ არავითარ სიმაგრეს არ ააგებდა, ხოლო ომის მსვლელობის დროს დანარჩენი დაკავებული ტერიტორია ოსმალეთს დაუბრუნდა. ქართული საბჭოთა ენციკლოპედია, ტ. 8, თბ., 1984. — გვ. 503.
Nashville Skyline

Nashville Skyline — ამერიკელი მომღერლის და სიმღერების ავტორის ბობ დილანის 1969 წელს გამოცემული ალბომი. ალბომი განსხვავდება დილანის წინა ნამუშევრებისგან, უპირველეს ყოვლისა, ქანთრის სტილის სიუხვით. დისკის ყველაზე ცნობილი სიმღერებია Lay Lady Lay და Girl from the North Country, დუეტი ჯონი კეშის მონაწილეობით. ყველა სიმღერის ავტორი - ბობ დილანი. ↑ Nashville Skyline. Allmusic. ციტირების თარიღი: იანვარი 11, 2012. ↑ Any Old Way: Four Pieces about Bob Dylan. Robert Christgau. ციტირების თარიღი: 2012-01-11. ↑ By Paul Nelson. (1969-05-31) Nashville Skyline | Album Reviews. Rolling Stone. ციტირების თარიღი: 2012-01-11. ↑ RollingStoneAlbumGuide's music. Rate Your Music. ციტირების თარიღი: 2012-01-11. ↑ https://www.discogs.com/Bob-Dylan-Nashville-Skyline/release/1486272
ლედ ზეპელინის 1970 წლის ევროპული ტურნე

1970 წელს ლედ ზეპელინმა მოაწყო საკონცერტო ტურნე ევროპაში. ტურნე დაიწყო 23 თებერვალს ფინეთის დედაქალაქ ჰელსინკიში და დასრულდა 12 მარტს გერანიის ქალაქ დიუსელდორფში. 28 თებერვალს კოპენჰაგენში კონცერტის გამართვის შემდეგ ჯგუფი სკანდალში გაეხვა, დირიჟაბლ ჰინდერბურგის შემქმნელის ფერდინანდ ფონ ზეპელინის ნათესავთან ევა ფონ ზეპელინთან - მას არ მოსწონდა ჯგუფის ალბომზე გამოსახული ორიგინალური დირიჟაბლის კატასტროფა. We're Gonna Groove (პეიჯი) I Can't Quit You Baby (დიქსონი) Dazed and Confused (პეიჯი) Heartbreaker (ბონემი, პეიჯი, პლანტი) White Summer/Black Mountain Side (პეიჯი) Since I've Been Loving You (პეიჯი, პლანტი, ჯოუნსი) Thank You (პეიჯი, პლანტი) What Is and What Should Never Be (პეიჯი, პლანტი) Moby Dick (ბონემი) How Many More Times (ბონემი, ჯოუნსი, პეიჯი) ბისზე: Communication Breakdown (ბონემი, ჯოუნსი, პეიჯი) Whole Lotta Love (ბონემი, დიქსონი, ჯოუნსი, პეიჯი, პლანტი) Bring It On Home (დიქსონი, პეიჯი, პლანტი) 23/02/1970 Kulttuuritalo - ჰელსინკი, ფინეთი 25/02/1970 გეტებორგი, შვედეთი 26/02/1970 Konserthuset - სტოკჰოლმი, შვედეთი 27/02/1970 კონცერტგებაუ - ამსტერდამი, ნიდერლანდები 28/02/1970 K.B. Hallen - კოპენჰაგენი, დანია 02/03/1970 ბრიუსელი, ბელგია 03/03/1970 კელნი, გერმანია 04/03/1970 ჰანოვერი, გერმანია 05/03/1970 მაინის ფრანკფურტი, გერმანია 06/03/1970 ნიურნბერგი, გერმანია 07/03/1970 Montreux Casino - მონტრე, შვეიცარია 08/03/1970 Circus Krone - მიუნხენი, გერმანია 09/03/1970 Wiener Konzerthaus - ვენა, ავსტრია 10/03/1970 (გაუქმდა) Musikhalle - მაინის ფრანკფურტი, გერმანია 11/03/1970 Musikhalle - ჰამბურგი, გერმანია 12/03/1970 Rheinhalle - დიუსელდორფი, გერმანია ჯგუფის ოფიციალური საკონცერტო გამოსვლები ჯგუფის საკონცერტო სეტლისტები
კონსტანტინეობა

კონსტანტინეობა — სახალხო დღესასწაული აბაშის მუნიციპალიტეტში. აღინიშნება 1989 წლიდან, ყოველი წლის 15 მაისს, ქართველი კლასიკოსი მწერლის, კონსტანტინე გამსახურდიას დაბადების დღეს . სახალხო ზეიმი იმართება კონსტანტინე გამსახურდიას სახლ-მუზეუმში. ზეიმზე ჩადიან საქართველოს სხვადასხვა კუთხიდან. განსაკუთრებით მწერლები და პოეტები, საზოგადო მოღვაწეები თბილისიდან. იმართება პოეზიის საღამო, მარულა და სახალხო სეირნობა.
ლედ ზეპელინის 1970 წლის ჩრდილო ამერიკული გაზაფხულის ტურნე

1970 წლის გაზაფხულს ლედ ზეპელინმა მოაწყო ჩრდილო ამერიკული ტურნე. ტურნე დაიწყო 21 მარტს კანადის ქალაქ ვანკუვერში და დასრულდა 18 აპრილს აშშ-ს ქალაქ ლას ვეგასში. ჩრდილო ამერიკული ტურნირის ფარგლებში ლედ ზეპელინმა მოგების სახით $ 1 200 000 ნახა. ჩრდილო ამერიკული ტურნეს ფარგლებში კონცერტები გაიმართა აშშ-ში და კანადაში. კანადაში ჯგუფმა სამი საკონცერტო გამოსვლა გამართა ქალაქ (ვანკუვერში, მონრეალსა და ოტავაში).სწორედ ამ ტურნეს დროს ჯგუფმა პირველად შეასრულა სიმღერა That's the Way. We're Gonna Groove (კინგი, Bethea) Dazed and Confused (პეიჯი) Heartbreaker (ბონემი, ჯოუნსი, პეიჯი, პლანტი) Bring It On Home (პეიჯი, პლანტი, დიქსონი) White Summer/Black Mountain Side (პეიჯი) Since I've Been Loving You (პეიჯი, პლანტი, ჯოუნსი) Organ Solo/Thank You (პეიჯი, პლანტი, ჯოუნსი) What Is and What Should Never Be (Page, Plant) Moby Dick (Page, Jones, Bonham) How Many More Times (Page, Plant, Jones, Bonham) ბისზე: Whole Lotta Love (დიქსონი,პეიჯი, პლანტი, ჯოუნსი, ბონემი) Communication Breakdown (პეიჯი, ჯოუნსი, ბონემი) 21/03/1970 Pacific Coliseum - ვანკუვერი 22/03/1970 Seattle Center Coliseum - სიეტლი 23/03/1970 Memorial Coliseum - პორტლენდი 25/03/1970 Denver Auditorium Arena - დენვერი 26/03/1970 Salt Palace - Salt Lake City, UT 27/03/1970 The Forum - ინდიანაპოლისი 28/03/1970 Memorial Auditorium - დალასი 29/03/1970 Hofheinz Pavilion - ჰიუსტონი 30/03/1970 Civic Arena - პიტსბურგი 31/03/1970 The Spectrum - ფილადელფია 01/04/1970 Boston Garden - ბოსტონი 02/04/1970 Civic Center - Charleston, WV 04/04/1970 Coliseum - ინდიანაპოლისი 05/04/1970 Baltimore Civic Center - ბალტიმორი 07/04/1970 Charlotte Coliseum - შარლოტი 08/04/1970 Dorton Auditorium - Raleigh, North Carolina 09/04/1970 Curtis Hixon Hall - ტამპა 10/04/1970 Miami Beach Convention Center - მაიამი 11/04/1970 Kiel Auditorium - სენტ-ლუისი 12/04/1970 Met Center - Bloomington, MN 13/04/1970 Montreal Forum - მონრეალი 14/04/1970 Ottawa Civic Centre - ოტავა 16/04/1970 Roberts Municipal Stadium - Evansville, IN 17/04/1970 Mid-South Coliseum - მემფისი 18/04/1970 Arizona Coliseum - ფინიქსი 19/04/1970 (Cancelled) Las Vegas Convention Center - ლას ვეგასი ჯგუფის ოფიციალური საკონცერტო გამოსვლები ჯგუფის საკონცერტო სეტლისტები
ქუჩუქ-კაინარჯის საზავო ხელშეკრულება

ქუჩუქ-კაინარჯის საზავო ხელშეკრულება (1774) — რუსეთისა და ოსმალეთს შორის 1774 წლის 21 ივლისს, სოფელ ქუჩუქ-კაინარჯში დადებული ხელშეკრულება, რომლითაც დამთავრდა რუსეთ-ოსმალეთის 1768-1774 წლების ომი. ევროპელი დიპლომატების მტრული პოზიციისა და რთული საშინაო ვითარების მიუხედავად, რუსეთმა მნიშვნელოვან შედეგებს მიაღწია: გადაეცა ტერიტორია დნეპრსა და ბუგს შორის, სიმაგრეები შავ ზღვაზე — კინბურნი, ქერჩი და იენიკალე; რუსეთის სავაჭრო ფლოტს შავ ზღვაზე თავისუფალი ნაოსნობისა და სრუტეებში გავლის ნება დართო; კავკასიაში რუსეთის საზღვარი მდინარე ეისა და თერგის ხაზზე გავიდა; ყირიმის სახანოს დამოუკიდებლობა მიენიჭა (გათავისუფლდა ოსმალეთის ბატონობისგან). ქუჩუქ-კაინარჯის საზავო ხელშეკრულებამ ხელი შეუწყო ზღვაზე ვაჭრობის განვითარებისა და რუსეთის სამხედრო სტარატეგიული პოზიციის განმტკიცებას. ქუჩუქ-კაინარჯის საზავო ხელშეკრულების 23-ე მუხლი საქართველოს ეხებოდა. ოსმალეთი „საზეიმოდ“ აცხადებდა, რომ იგი ამიერიდან „სამუდამოდ“ იღებდა ხელს იმერეთისაგან ხარკის მოთხოვნაზე, საქართველოში ქრისტიანული სარწმუნოების შევიწროვებაზე. ხელშეკრულებაში იყო სადავო ადგილებიც — იმერეთის ციხებს (ბაღდათი, შორაპანი, ქუთაისი), რომელიც რუსეთის ჯარმა გაათავისუფლა, რუსეთი იმის საკუთრებად ცნობდა, „ვისაც იგი ძველთაგან ეკუთვნოდა“, ხოლო ოსმალეთს უკრძალავდა საქართველოში ახალი რაიონების (ის, რაც „ძველთაგან არ ეკუთვნოდა“) მითვისებას; დამარცხებულმა ოსმალეთმა ვერ შეძლო ქუჩუქ-კაინარჯის საზავო ხელშეკრულების სადავო მუხლების თავის სასარგებლოდ გამოყენება. ამიტომ სოლომონ I-მა საშუალება არ მისცა ოსმალეთს ხელახლა გაბატონებულიყო იმერეთში, ქვეყანა დამშვიდდა და მოსახლეობამაც მნიშვნელოვნად იმატა. ქუჩუქ-კაინარჯის საზავო ხელშეკრულებით რუსეთმა მიიღო უფლება გამოსარჩლებოდა ოსმალეთის უღელქვეშ მყოფ ქრისტიან ხალხებს (ქართველები, მოლდაველები, რუმინელები), რაც ოსმალეთის საშინაო საქმეებში ჩარევას ნიშნავდა. ეს კი ხელს უწყობდა ბალკანეთისა და კავკასიელი ხალხების განმათავისუფლებელი მოძრაობის აღმავლობას. სამშვიდობო ხელშეკრულებების სია ოსმალეთის იმპერიის ხელშეკრულებების სია მაჭარაძე ვ., ქართული საბჭოთა ენციკლოპედია, ტ. 10, თბ., 1986. — გვ. 578-579.
ლედ ზეპელინის 1971 წლის გაზაფხულის დიდი ბრიტანეთის ტურნე

1971 წლის გაზაფხულს ლედ ზეპელინმა მოაწყო დიდი ბრიტანეთის ტურნე. ტურნე დაიწყო 5 მარტს და დასრულდა 1 აპრილს. 5 მარტს ჯგუფმა კონცერტი გამართა ჩრდილოეთ ირლანდიაში. 6 მარტს კი ლედ ზეპელინმა პირველად გამართა კონცერტი ირლანდიაში . დიდი ბრიტანეთის ტურნე დასრულდა ლონდონში გამართული კონცერტით. სწორედ ამ ტურნეს დროს ჯგუფმა პირველად შეასრულა სიმღერა Stairway to Heaven. დიდი ბრიტანეთის ტურნეს მოჰყვა ევროპული ტურნე Immigrant Song (პეიჯი, პლანტი) Heartbreaker (ბონემი, ჯოუნსი, პეიჯი, პლანტი) Since I've Been Loving You (პეიჯი, პლანტი, ჯოუნსი) Out on the Tiles (intro) (პეიჯი, პლანტი, ბონემი) / Black Dog (პეიჯი, პლანტი, ჯოუნსი) Dazed and Confused (პეიჯი) Stairway to Heaven (პეიჯი, პლანტი) Going to California (პეიჯი, პლანტი) That's the Way (პეიჯი, პლანტი) What Is and What Should Never Be (პეიჯი, პლანტი) Moby Dick (პეიჯი, ჯოუნსი, ბონემი) Whole Lotta Love (ბონემი, დიქსონი, ჯოუნსი, პეიჯი, პლანტი) ბისზე: ორგანის ოლო/Thank You (პეიჯი, პლანტი) Communication Breakdown (ბონემი, ჯოუნსი, პეიჯი) Rock and Roll (პეიჯი, პლანტი, ჯოუნსი, ბონემი) 05/03/1971 Ulster Hall - ბელფასტი, ჩრდილოეთ ირლანდია 06/03/1971 National Stadium - დუბლინი, ირლანდია 09/03/1971 Leeds University - ლიდსი, ინგლისი 10/03/1971 University of Kent - კენტერბერი, ინგლისი 11/03/1971 Southampton University - საუთჰემპტონი, ინგლისი 13/03/1971 Bath Pavilion - ბათი, ინგლისი 14/03/1971 Hanley Place - Hanley, ინგლისი 16/03/1971 (გაუქმდა) Liverpool University - ლივერპული, ინგლისი 18/03/1971 Mayfair Ballroom - Newcastle upon Tyne, ინგლისი. 19/03/1971 Manchester University - მანჩესტერი, ინგლისი 20/03/1971 Stepmothers Club - ბირმინგემი, ინგლისი 21/03/1971 Boat Club - Nottingham, ინგლისი. 23/03/1971 The Marquee - ლონდონი, ინგლისი 01/04/1971 Paris Theatre - ლონდონი, ინგლისი ჯგუფის ოფიციალური საკონცერტო გამოსვლები ჯგუფის საკონცერტო სეტლისტები
ქვაბისხევი

ქვაბისხევი — მდინარე ბორჯომის მუნიციპალიტეტში, სათავე აქვს მესხეთის ქედის სამხრეთ კალთაზე, ზღვის დონიდან 1995 მეტრზე, მარცხნიდან ერთვის მდინარე მტკვარს. სიგრძე 11,2 კილომეტრი. აუზის ფართობი 32,2 კმ². საზრდოობს თოვლის, წვიმისა და მიწისქვეშა წყლებით. წყალდიდობა იცის გაზაფხულზე, წყალმცირობა — ზამთარში, წყალმოვარდნები — ზაფხულ-შემოდგომაზე. საშუალო წლიური ხარჯი 0,59 მ³/წმ. ქართული საბჭოთა ენციკლოპედია, ტ. 10, თბ., 1986. — გვ. 505.
პირველი მაისი (მრავალმნიშვნელოვანი)

პირველი მაისი შეიძლება აღნიშნავდეს: პირველი მაისი — მშრომელთა საერთაშორისო დღე პირველი მაისი — სოფელი აბაშის მუნიციპალიტეტში პირველი მაისი — სოფელი ქედის მუნიციპალიტეტში საღვინე — სოფელი ზესტაფონის მუნიციპალიტეტში, 1938-1990-იან წლებში ეწოდა „პირველი მაისი“ საკვიკვინიო — სოფელი ხობის მუნიციპალიტეტში, საბჭოთა პერიოდში ეწოდებოდა „პირველი მაისი“ პირველი მაისის თემი (მრავალმნიშვნელოვანი)
გვრიტი

გვრიტი (ლათ. Streptopelia turtur) — ფრინველი მტრედისნაირთა რიგისა. გავრცელებულია ევროპაში, აზიაში, აფრიკაში. საქართველოში მრავალგან გვხვდება, მობუდარი გადამფრენია. ბუდეს იკეთებს ხეზე, წყალსატევის სიახლოვეს. აპრილ-მაისში დებს 2 კვერცხს. კრუხობს ორივე მშობელი 13-14 დღე. ნორჩ ხუნდებს კვებავს ჩიჩახვიდან ამოღებული ნათხევარით („ფრინველის რძით“). იკვებება მარცვლოვნებით, იშვიათად მწერებით, მოლუსკებით და სხვა. ჟორდანია რ., ქართული საბჭოთა ენციკლოპედია, ტ. 3, თბ., 1978. — გვ. 149.
პირველი ნაბიჯი (მრავალმნიშვნელოვანი)

„პირველი ნაბიჯი“ შეიძლება აღნიშნავდეს: პირველი ნაბიჯი — ქართული ალმანახი პირველი ნაბიჯი — ქართული ჟურნალი პირველი ნაბიჯი — ქართული რომანი
პირველი ნაბიჯი (ალმანახი)

პირველი ნაბიჯი — ქართული ალმანახი, მოსწავლე ახალგაზრდობის ეროვნული მიმართულების გამოცემა. გამოდიოდა თბილისში 1909 წელს. გამომცემელი — კ. კაპანაძე. გამოიცა ორი ნომერი; იყო „მოწაფისა“ და „მოწაფის ჩანგის“ გაგრძელება. ალმანახში დაბეჭდილია ლექსები, მოთხრობები, წერილები. თანამშრომლობდნენ ვაჟა-ფშაველა, ა. აბაშელი, გ. ტაბიძე, კ. გამსახურდია, დ. ჩხეიძე, ი. მჭედლიშვილი, ვ. ეგნატაშვილი, ქ. რაჭველიშვილი, ნ. წინამძღვრიშვილი და ი. გვანცელაძე. ლორთქიფანიძე ი., ქართული საბჭოთა ენციკლოპედია, ტ. 8, თბ., 1984. — გვ. 77.
ქუჩუქის ტბა

ქუჩუქის ტბა (რუს. Кучукское озеро) — მწარე-მლაშე ტბა, რუსეთის ფედერაციის ალთაის მხარეში, ფართობი 181 კმ². მაქსიმალური სიღრმე 3,3 მეტრი. მდებარეობს კულუნდის ცენტრალურ ნაწილში, 98 მეტრ სიმაღლეზე. ფშანით უკავშირდება კულუნდის ტბას. საზრდოობს თოვლის წყლით. ერთვის მდინარე ქუჩუქი. ტბის სამხრეთ ნაპირზე არის კურორტი, ჩრდილო-აღმოსავლეთით დაბა ბლაგოვეშჩენკა. გლაუბერის მარილის სამრეწველო მარაგი. ქართული საბჭოთა ენციკლოპედია, ტ. 10, თბ., 1986. — გვ. 578.
დანილო ტიურკი

დანილო ტიურკი (სლოვენ. Danilo Türk, დ. 19 თებერვალი, 1952) — სლოვენი იურისტი, საერთაშორისო სამართლის სპეციალისტი და დიპლომატი; სლოვენიის პრეზიდენტი 2007 წლის 23 დეკემბრიდან 2012 წლის 22 დეკემბრამდე. 1975 წელს დაამთავრა ლიუბლიანის უნივერსიტეტის იურიდიული ფაკულტეტი. განათლება განაგრძო ბელგრადის უნივერსიტეტის ასპირანტურაში. 1982 წელს ლიუბლიანაში დაიცვა სადოქტორო დისერტაცია საერთაშორისო სამართლის დარგში. დანილო ტიურკის ბიოგრაფია ↑ 1.0 1.1 Deutsche Nationalbibliothek Record #141824832 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ Munzinger Personen <a href="https://wikidata.org/wiki/Track:Q107343683"></a> ↑ https://www.kongehuset.no/tildelinger.html?tid=28028&sek=27995&q=danilo&type=&aarstall= ↑ Honorary Doctorates — Moscow State Institute of International Relations. <a href="https://wikidata.org/wiki/Track:Q322964"></a> ↑ Matikkala A. Suomen Valkoisen Ruusun ja Suomen Leijonan ritarikunnat — Helsinki: Edita, 2017. — გვ. 499. — ISBN 978-951-37-7005-1 <a href="https://wikidata.org/wiki/Track:Q57510548"></a><a href="https://wikidata.org/wiki/Track:Q1757"></a><a href="https://wikidata.org/wiki/Track:Q113680680"></a><a href="https://wikidata.org/wiki/Track:Q113819755"></a>
იანეს დრნოვშეკი

იანეს დრნოვშეკი (სლოვ.Janez Drnovšek; დ. 17 მაისი, 1950, ცელი — გ. 23 თებერვალი, 2008, ზაპლანა) — იუგოსლაველი და სლოვენი პოლიტიკოსი. სლოვენიის მეორე პრეზიდენტი (2002-2007, დიდი ხნის მანძილზე სლოვენიის პრემიერ-მინისტრი (1992-2000, 2000-2002). იუგოსლავიის პრეზიდიუმის თავმჯდომარე 1989-1990. ბიოგრაფია სლოვენიის პრეზიდენტის საიტი დაარქივებული 2006-02-09 საიტზე Wayback Machine.
მილან კუჩანი

მილან კუჩანი (სლოვ. Milan Kučan, დ. 14 იანვარი, 1941, იუგოსლავია) — სლოვენი პოლიტიკოსი, სლოვენიის პირველი პრეზიდენტი 1991 წლის 8 ოქტომბრიდან 2002 წლის 22 დეკემბრამდე. დაიბადა ლუთერანი მასწავლებლის ოჯახში. მისი მამა დაიღუპა მეორე მსოფლიო ომის პერიოდში და საცხოვრებლად გადავიდნენ სერბეთში. კუჩანმა მიიღო იურიდიული განათლება ლიუბლიანის უნივერსიტეტში და დაიწყო საქმიანობა კომუნისტურ ორგანიზაციებში. სლოვენიის დამოუკიდებლობის შემდეგ გახდა ქვეყნის პირველი პრეზიდენტი. ვიკისაწყობში არის გვერდი თემაზე: მილან კუჩანი President of the Republic of Slovenia, archived pages Biography
პირველი ნაბიჯი (ჟურნალი)

„პირველი ნაბიჯი“ — ქართული ყოველკვირეული პოლიტიკური და ლიტერატურული ჟურნალი. გამოდიოდა თბილისში 1917–1918 წლებში; № 3-დან — გამოცემა მიზმად ისახავდა მუშათა კლასის ინტერესების დაცვას, მათ პოლიტიკურ და ეკონომიკურ გათვითცნობიერებას. იბეჭდებოდა მრავალფეროვანი მასალა: „ომი და რევოლუცია“, „მუშათა პრესა“, „რუსეთის დიდი რევოლუცია“, „რევოლუცია ჩვენში“ და სხვა. თანამშრომლობდნენ ი. ყაჭეიშვილი, ს. ირემაშვილი, რ. ჯიბლაძე, ს. კალანდაძე, ს. აბაშელი, დ. თურდოსპირელი, ს. თავაძე, ვ. მიქაძე, გ. კვარაცხელია და სხვები. რედაქტორ-გამომცემელი — ა. მეტრეველი, შემდეგ — სარედაქციო კოლეგია. ლორთქიფანიძე ი., ქართული საბჭოთა ენციკლოპედია, ტ. 8, თბ., 1984. — გვ. 77.
პირველი ტალღა

„პირველი ტალღა“ — ქართული ალმანახი, ქართველი პროგრესული მოსწავლე ახალგაზრდობის ყოველკვირეული სურათებიანი გამოცემა. გამოდიოდა თბილისში 1909 წელს. გამოიცა 2 ნომერი (ნოემბერ-დეკემბერი). გამომცემელი — ს. გურგენიძე. ქართული საბჭოთა ენციკლოპედია, ტ. 8, თბ., 1984. — გვ. 77.
მატრიოშკები

მატრიოშკები ან მატრიოშკა (რუს матрёшки ან матрёшка, კნინობითი ფორმაა „Матрёна-სი“, უახლოვდება ლათინურ Matrona-ს, ცნობილი ქალბატონი, ოჯახის დედა) — რუსული ხის სათამაშო მოხატული თოჯინის ფორმისა, რომლის შიგნითაც მომცრო ზომის მსგავსი თოჯინებია. ჩაწყობილი თოჯინების რაოდენობა, ჩვეულებრივ, ექვსია ან მეტი. თითქმის ყველა მათგანი ცილინდრული ფორმისაა. მათ არ გააჩნიათ ხელები (მხოლოდ მიხატული აქვთ). ტრადიციისამებრ, იხატება ქალი სარაფანში, თუმცა, შიგნით შეიძლება კაციც იყოს ჩასმული. ყველაზე პატარა ფიგურა, რომელიც არ იხსნება, ბავშვია ხოლმე. მოსახატი თემა შეიძლება ერთობ განსხვავებული იყოს: ზღაპრული პერსონაჟებით დაწყებული, პოლიტიკური პერსონებით დამთავრებული. მატრიოშკები რუსეთში ჩასული ტურისტების ერთ-ერთ ყველაზე პოპულარულ სუვენირს წარმოადგენს. მიჩნეულია, რომ რუსული მატრიოშკა იაპონური ნიმუშის მიხედვით გამოითალა. ზოგიერთი მონაცემებით, მატრიოშკები რუსეთში მხოლოდ და მხოლოდ რუსეთ-იაპონიის ომის შემდეგ შეიტანეს, როდესაც სამხედრო მოსამსახურეები იაპონიიდან სამშოლბლოში დაბრუნდნენ. მატრიოშკის რუსული ფორმის შექმნა ხარატ ვ. პ. ზვიოზდოჩკინს მიეწერება 1890-იან წლებში, ხოლო პირველი მოხატულობის ავტორი პროფესიონალი მხატვარი ს. ვ. მალიუტინი იყო. მატრიოშკის გამოჩენამდე, რუსი ოსტატები სააღდგომი გასახსნელ ხის კვერცხებს აკეთებდნენ. ამგვარად, რუსული და იაპონური მატრიოშკის მემკვიდრეობითობის საკითხი, პასუხგაუცემელი რჩება. И. Блюм. (2019) Подлинная история Матрешки. Часть первая. sergievgrad.ru. დაარქივებულია ორიგინალიდან — 2019-10-08. ციტირების თარიღი: 2019-10-08. Матрёшки, музей матрёшки: как матрёшка село кормит, Сельская новь № 9, сентябрь 2004 Лиля Пальвелева. Матрёшка: народное достояние или китч? დაარქივებული 2008-06-11 საიტზე Wayback Machine. Радио Свобода, 23 марта 2007 Огромный музей матрешек появится в Нижегородской области, РИА «Время Н», 11 июня 2014 ვიკისაწყობში არის გვერდი თემაზე: მატრიოშკები
პირველყოფილი ძროხა

პირველყოფილი ძროხა, ტური (ლათ. Bos primigenius) — ამომწყდარი გარეული ძროხა. შინაური ძროხის წინაპარი. ფართოდ იყო გავრცელებული ანთროპოგენური პერიოდის II ნახევარში. სანადირო ობიექტი იყო. უკანასკნელი პირველყოფილი ძროხა 1627 წელს მოკლეს პოლონეთში. ქართული საბჭოთა ენციკლოპედია, ტ. 8, თბ., 1984. — გვ. 78-79.
პირველხვლიკები

პირველხვლიკები (ლათ. Rhynchocephalia) — ამომწყდარი ქვეწარმავლების ქვეკლასი. ერთადერთი შემორჩენილი წარმომადგენელია ჰატერია. ქართული საბჭოთა ენციკლოპედია, ტ. 8, თბ., 1984. — გვ. 79.
გადის ტორსო

გადის ტორსო (Gaddi Torso), მარმარილოს ფიგურა გამოფენილი უფიცის არქეოლოგიური ოთახში, ფლორენციაში, და წარმოადგენს ძვ. წ. II საუკუნის ელინისტურ ქანდაკებას. მისი დინამიკური მოხრა და არაჩვეულებრივად დახვეწილი მოდელირება მას პერგამენის სკოლის ქანდაკებებს მიაკუთვნებს. გადის კოლექციაში ყოფნისას ქანდაკება სატირის ტორსო ეგონათ, თუმცა ამჟამად მას ჯაჭვებისგან გათავისუფლების მოწადინე კენტავრად მიიჩნევენ. ეს თემა რამდენიმეჯერ წარმოუდგენიათ ელენისტურ ხელოვნებაში, რაც იმჟამად ადამიანის მდაბალი ნატურის ცივილიზებული კონტროლის სიმბოლოს წარმოადგენდა.
რესი

რესი — ნასოფლარი საქართველოში, ყაზბეგის მუნიციპალიტეტში (კობის თემი), მდებარეობს თრუსოს ხეობაში, მდინარე თერგის მარცხენა ნაპირზე. ზღვის დონიდან 2400 მეტრი, სტეფანწმინდიდან 42 კილომეტრი. შუა საუკუნეებში რესი გარკვეულ როლს ასრულებდა თრუსოს ხეობის ერთიან თავდაცვით სისტემაში. XVII საუკუნის II ნახევარში და XVIII საუკუნის დასაწყისში სოფელი არაგვის ერისთავების ხელდებული იყო. არაგვის საერისთავოს გაუქმების შემდეგ, XVIII საუკუნის აღწერილობით, იგი სამეფო სოფელი იყო და მნის სამოურავოში შედიოდა. სოფელში უძველესი დროიდან ქართველები ცხოვრობდნენ, XVIII საუკუნიდან კი ოსები დამკვიდრდნენ. XX საუკუნის 30-იანი წლებისთვის რესში ოსების 27 კომლი ცხოვრობდა. მომდევნო წლებში მოსახლეობის რაოდენობამ იკლო. 2014 წლის აღწერის მონაცემებით სოფელში აღარავინ ცხოვრობს. ქართული საბჭოთა ენციკლოპედია, ტ. 8, თბ., 1984. — გვ. 368. კახაძე კ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 467. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 27 ივლისი 2016. ↑ სერგი მაკალათია, „ხევი“, ტფილისი, სახელმწიფო სასწავლო-პედაგოგიური გამომცემლობა, 1934 წ., გვ. 21. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
საყურიანი

საყურიანი, სოკურიანი — ნასოფლარი საქართველოში, ყაზბეგის მუნიციპალიტეტში (გუდაურის თემი), მდებარეობს მდინარე მთიულეთის არაგვის მარცხენა ნაპირზე. ზღვის დონიდან 2120 მეტრი, სტეფანწმინდიდან 53 კილომეტრი. 2014 წლის აღწერის მონაცემებით სოფელში აღარავინ ცხოვრობს. 1926 წლის აღწერის მონაცემებით სოფლის მაცხოვრებლები ოსები იყვნენ, 2002 წლის აღწერის მონაცემებით კი ქართველები. ქართული საბჭოთა ენციკლოპედია, ტ. 9, თბ., 1985. — გვ. 205. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 27 ივლისი 2016. ↑ 2.0 2.1 სერგი მაკალათია, „ხევი“, ტფილისი, სახელმწიფო სასწავლო-პედაგოგიური გამომცემლობა, 1934 წ., გვ. 21. ↑ 3.0 3.1 საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
სუათისი

საკუთარი სახელი სუათისი შეიძლება აღნიშნავდეს: სუათისი — მდინარე ყაზბეგის მუნიციპალიტეტში. სუათისი — მყინვარი ხევის კავკასიონზე, ყაზბეგის მუნიციპალიტეტში. სუათისი — მწვერვალი ხევის კავკასიონზე, ყაზბეგის მუნიციპალიტეტში. სუათისი — ნასოფლარი ყაზბეგის მუნიციპალიტეტში. სუათისის კოშკი — არქიტექტურული ძეგლი ყაზბეგის მუნიციპალიტეტის სუათისის ნასოფლარში. სუათისის სამების ზემო ეკლესია სუათისის სამების ქვემო ეკლესია სუათისის სამების შუა ეკლესია
სუათისი (ყაზბეგის მუნიციპალიტეტი)

სუათისი — ნასოფლარი საქართველოში, ყაზბეგის მუნიციპალიტეტში (კობის თემი), მდებარეობს მდინარე სუათისის მარჯვენა ნაპირზე. ზღვის დონიდან 2320 მეტრი, სტეფანწმინდიდან 38 კილომეტრი. 2014 წლის აღწერის მონაცემებით სოფელში აღარავინ ცხოვრობს. ქართული საბჭოთა ენციკლოპედია, ტ. 9, თბ., 1985. — გვ. 588. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 27 ივლისი 2016. ↑ სერგი მაკალათია, „ხევი“, ტფილისი, სახელმწიფო სასწავლო-პედაგოგიური გამომცემლობა, 1934 წ., გვ. 21. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
ტეფი

ტეფი — ნასოფლარი საქართველოში, ყაზბეგის მუნიციპალიტეტში (კობის თემი), მდებარეობს მდინარე თერგის მარცხენა ნაპირზე. ზღვის დონიდან 2320 მეტრი, სტეფანწმინდიდან 44,5 კილომეტრი. 2014 წლის აღწერის მონაცემებით სოფელში აღარავინ ცხოვრობს. ქართული საბჭოთა ენციკლოპედია, ტ. 9, თბ., 1985. — გვ. 702. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 27 ივლისი 2016. ↑ სერგი მაკალათია, „ხევი“, ტფილისი, სახელმწიფო სასწავლო-პედაგოგიური გამომცემლობა, 1934 წ., გვ. 21. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
ტყარშეტი (მრავალმნიშვნელოვანი)

საკუთარი სახელი ტყარშეტი შეიძლება აღნიშნავდეს: ტყარშეტი — მთა მყინვარწვერის მასივზე. ტყარშეტი — სოფელი ყაზბეგის მუნიციპალიტეტში.